Licenčná zmluva o použití vedeckého diela

uzatvorená podľa § 65 a nasl. zákona č. 185/2015 Z. z. autorský zákon 
(ďalej len „autorský zákon“)

medzi

autorom (ďalej len „autor“)
Titul, meno a priezvisko:		
Dátum a miesto narodenia:		
Trvalý pobyt:		
Kontakty (tel., e-mail):		
a

nadobúdateľom: 
Časopis: 	Vojenské reflexie
on-line ISSN 1336-9202	
Vydavateľ:	Akadémia ozbrojených síl gen. M. R. Štefánika, Liptovský Mikuláš 
Sídlo: Demänová 393, 031 01 Liptovský Mikuláš, Slovenská republika
Štatutárny orgán: doc. Ing. Jozef PUTTERA, CSc.
Zastúpený: doc. Ing. Boris ĎURKECH, CSc. – prorektor pre vedu
oprávnený v zmysle Organizačného poriadku Akadémie ozbrojených síl generála Milana Rastislava Štefánika
IČO: 37910337	

Článok 1
Predmet zmluvy

1.	Predmetom tejto zmluvy je udelenie súhlasu autora vedeckého diela (ďalej len „dielo“) špecifikovaného v čl. 2 tejto zmluvy nadobúdateľovi na použitie vedeckého diela (ďalej len „licencia“) podľa podmienok dohodnutých v tejto zmluve.

Článok 2
Špecifikácia vedeckého diela

1.	Autor udeľuje nadobúdateľovi licenciu na dielo s názvom: ................................................

......................................................................................................................................................

dátum odovzdania do redakcie:  .................................................................................................
2.	Vedecké dielo podľa odseku 1 bolo vytvorené autorom – pre časopis Vojenské reflexie, ktorý je nadobúdateľom licencie podľa tejto zmluvy.

Článok 3

Spôsob použitia vedeckého diela a rozsah licencie

1.	Autor udeľuje nadobúdateľovi právo na vyhotovenie elektronickej a digitálnej rozmnoženiny vedeckého diela za účelom jeho uchovávania a šírenia.
2.	Autor udeľuje nadobúdateľovi licenciu v tomto rozsahu: sprístupňovanie vyhotovenej digitálnej rozmnoženiny vedeckého diela on-line prostredníctvom internetu bez obmedzenia, vrátane práva poskytnúť sublicenciu tretej osobe na študijné, vedecké, vzdelávacie a informačné účely, ako aj pre účely poskytnutia diela do vedeckých a časopiseckých on-line databáz.
3.	Licencia udelená autorom nadobúdateľovi podľa tejto zmluvy je nevýhradná.
4.	Autor udeľuje nadobúdateľovi licenciu pre územie celého sveta a na dobu neurčitú v súlade s trvaním majetkových práv autora podľa § 21 autorského zákona.

Článok 4

Odmena

1.	Autor udeľuje nadobúdateľovi licenciu bezodplatne.

Článok 5

Pôvodnosť, nemeniteľnosť a právna zodpovednosť diela

1.	Autor vyhlasuje, že samostatnou vlastnou tvorivou činnosťou vytvoril vyššie uvedené dielo, a že dielo je pôvodné.  
2.	Autor garantuje, že dielo špecifikované v čl. 2 je jeho pôvodným, autorským dielom, a že si je vedomý prípadných dôsledkov, ak by porušoval autorské práva tretích strán a je povinný nahradiť vzniknuté škody spôsobené ich porušením. Autor nesie plnú právnu zodpovednosť.
3.	Nadobúdateľ nesmie žiadnym spôsobom zasahovať do obsahu diela, okrem jazykovej korektúry a nevyhnutných formálnych štandardov tlače alebo on-line zverejnenia. 

Článok 6

Záverečné ustanovenia

1.	Táto zmluva je vyhotovená v dvoch rovnopisoch, pričom autor a nadobúdateľ dostanú po jednom vyhotovení.
2.	Táto zmluva nadobúda platnosť dňom jej podpisu.
3.	Táto zmluva sa môže meniť alebo dopĺňať len písomným dodatkom podpísaným oboma zmluvnými stranami.
4.	Na vzťahy, ktoré nie sú touto zmluvou výslovne upravené, sa vzťahujú všeobecne záväzné právne predpisy platné a účinné na území Slovenskej republiky, najmä ustanovenia autorského zákona a Občianskeho zákonníka.
5.	Zmluvné strany vyhlasujú, že zmluvu uzavreli slobodne a vážne, nekonali v omyle ani v tiesni, pred jej podpisom si ju pozorne prečítali, jej obsahu porozumeli a na znak súhlasu ju vlastnoručne podpisujú.

V Liptovskom Mikuláši dňa ...........................

......................................................       	                              .................................................             
                    autor                                                                                   nadobúdateľ